Клингонска империя

"*may' vISuvqang HochDaqDaq, wo'vaD!"*

*(„Ще се боря във всяка битка, навсякъде... за Империята!“)*
- Марток, 2375.
**Клингонската империя** е междузвездно държавно образувание разположено в квадрантите Алфа и Бета на галактиката.

Империята е основане през 9-ти век от Кейлес Незабравимият, който пръв обединява политически родния свят на клингонската раса. Впоследствие властта и влиянието й се разширяват чрез завладяването и присъединяването на многобройни звездни системи. Така империята се превръща през 22-ри век, 23-ти век и 24-ти век в една от водещите сили в своята част на галактиката.

## ИсторияEdit

**Вижте**: Клингонска история

Клингонската империя е основана към края на първото хилядолетие от новата ера. Съществуването и е прекъснато за известно време през 14-ти век, когато Кронос е превзет и плячосан от раса наречена от клингонците Хър'к. Присъствието на нашествениците се оказва мимолетно и Империята скоро е възстановена, а последвалото и разширяване я превръща към 22-ти във водеща сила в квадрант Бета на галактиката.

По-голямата част от 23-ти век преминава под знака на продължителни конфликти между Империята и Федерацията. Едва през 2291 година двете сили успяват да прекратят продължилата десетилетия вражда сключвайки Китомерските съглашения.

През втората половина на 24-ти Клингонската империя е сред най-важните съюзници на Федерацията и играе водеща роля в войната с Доминиона.

## УправлениеEdit

Официално **Клингонската империя** е феодална монархия с властта намираща се формално в ръцете на императора, който по традиция се счита за потомък на Кейлес. В действителност цялата власт на управлението се упражнява от Висшия съвет на Клингонската империя чието влияние достига до висини позволяващи практическото овакатяване на императоркия трон за един дълъг период след средата на 21-ви век, макар че самата институция не е премахната. През 2369 година на трона се възкачва нов император в лицето на създадения от група религиозни водачи клонинг на Кейлес, който обаче остава фигурант в управлението.

Институцията, която де факто управлява империята е Висшият съвет. Той се състои от двадесет и четири члена, представители на най-влиятелните благороднически семейства и се оглавява от Канцлера на Клингонската империя, който е най-влиятелната и могъща личност в империята.

Обикновено на жените не е позволено да бъдат членове на Висшия съвет. Изключения от правилото въпреки това съществуват. Например Азетбур, дъщерята на убития канцлер Горкон, наследява баща си като канцлер. Така също Гаурон предлага на посланик Кейлaр място в съвета ако тя го подкрепи в стремежа му да стане канцлер на Клингонската империя.

*Възможно е Азетбур да се явява изключение от правилото поради неочакваната смърт на баща й , която я превръща в глава на семейството. Новелизацията на Стар Трек VI: Неоткритата страна отбелязва, че Горкон е очаквал да му се случи нещо лошо по време на преговорите с Федерацията и поради това е уговорил подръжниците си в съвета да подкрепят дъщеря му за канцлер ако той бъде убит.*
В дългата история на империята редица фракции и влиятелни семейства често са си оспорвали върховната власт, което довежда до създаването на точен и строг Ритуал за наследяването, съобразно който се определя лидера на държавата. Съобразно традицията лидерът може да бъде обвинен в страхливост или безчестно поведение и предизвикан на двубой. Ако претендентът убие лидера той го наследява като нов лидер.

Поради тази склонност към насилие у клингонците, напрежението в империята е често високо. По-ловките канцлери успяват да насочат тази опасна енергия навън като често предотвратяват по този начин избухването на граждански войни. Така например клингонският канцлер нареждан на Дюрас да залови Джонатан Арчър след като последния се спасява от затворничеството си на Рура Пенте, целейки по този начин да припише вината вината за някои вътрешни проблеми на външен фактор. Векове след това Гаурон насочва енергията на войските си към нападение на Кардасианския съюз, а по-късно и на Федерацията, за да ибегне избухването на вътрешен конфликт.

## ИкономикаEdit

Официална валута на империята е клингонският дарсек.

В края на 23-ти век унищожението на луната Праксис, която е ключов енергиен източник за клингонците, се отразява катастрофално на натоварената от огромни военни разходи имперската икономика. Това събитие е решаващо за преразглеждането на враждебните отношения между Клингонската империя и Федерацията.